22.7.2022
DA
Den Europæiske Unions Tidende
L 195/95
KOMMISSIONENS GENNEMFØRELSESAFGØRELSE (EU) 2022/1286 af 15. juli 2022 om anvendelsen af artikel 34 i Europa-Parlamentets og Rådets direktiv 2014/25/EU på tildeling af kontrakter om fortsat detailforsyning af el til små kunder i Nederlandene (meddelt under nummer C(2022) 4872) (Kun den nederlandske udgave er autentisk) (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF (1), særlig artikel 35, stk.
3,
efter høring af Det Rådgivende Udvalg for Offentlige Udbud, og
ud fra følgende betragtninger:
1.
SAGSFREMSTILLING
(1)
Foranstaltningerne i denne afgørelse er i overensstemmelse med udtalelse fra Det Rådgivende Udvalg for Offentlige Aftaler.
(2)
Den 30. januar 2017 indgav Eneco B.V. (»Eneco«) og N.V. Nuon Energy (»Nuon«) en anmodning til Kommissionen i henhold til artikel 35, stk.
1, i direktiv 2014/25/EU (»anmodningen«).
Anmodningen opfylder de formelle krav i artikel 1, stk.
1, i Kommissionens gennemførelsesafgørelse (EU) 2016/1804 (2) og i bilag I til nævnte gennemførel­ sesafgørelse.
(3)
Aktierne i Nuon ejes fuldt ud af Vattenfall AB, et ikke-børsnoteret selskab, der ejes af den svenske stat.
Som følge heraf betragtes Nuon som en ordregivende enhed som omhandlet i artikel 4, stk.
2, i direktiv 2014/25/EU.
Efter et ejerskifte i marts 2020 (virksomheden, der tidligere var ejet af lokale myndigheder i Nederlandene, blev solgt til et joint venture bestående af Mitsubishi Corporation og Chubu Electric Power), betragtes Eneco ikke længere som en ordregivende enhed.
(4)
Anmodningen vedrører detailforsyning af el til små kunder (husholdninger samt små industrielle og kommercielle brugere, der er tilsluttet lavspændingsnettet med en tilslutning med en maksimal tilslutningskapacitet på højst 3 * 80A) og detailforsyning af gas til små kunder (husholdninger og små virksomheder, der er tilsluttet gasnettet med en maksimal tilslutningskapacitet på højst 40 m3).
(1) EUT L 94 af 28.3.2014, s. 243.
(2) Kommissionens gennemførelsesafgørelse (EU) 2016/1804 af 10. oktober 2016 om nærmere regler for anvendelsen af artikel 34 og 35 i Europa-Parlamentets og Rådets direktiv 2014/25/EU om fremgangsmåderne ved indgåelse af kontrakter inden for vand- og energiforsyning, transport samt posttjenester (EUT L 275 af 12.10.2016, s. 39).